**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ 2 ประจำปี พ.ศ. ๒๕60**

**วันที่ 23 มิถุนายน ๒๕60 เวลา 09.๓๐ น. เป็นต้นไป**

**ณ ห้องประชุมลิขิตฟ้า ที่ทำการองค์การบริหารส่วนตำบลหาดยาย**

เลขานุการสภาฯ - ขอเชิญสมาชิกสภาองค์การบริหารส่วนตำบลหาดยายเข้าห้องประชุม

 เวลา ๙.๓๐ น. (เปิดประชุมเวลา 0**๙.๔๕ น .**)

 - กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส. อบต. หาดยาย ในฐานะเลขานุการสภาองค์การบริหารส่วนตำบลหาดยาย ขอกล่าวรายงานต่อท่าน ประธานสภาฯนายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วน ตำบลหาดยาย ดังนี้

ตามที่สภาฯ หาดยายได้มีหนังสือขอเชิญ ส.อบต.หาดยาย และคณะผู้บริหารส่วนท้องถิ่นทุกท่านเข้า ร่วมประชุมสภาฯ ในวันนี้ เนื่องด้วยสภาองค์การบริหารส่วนตำบลหาดยาย ต้องดำเนินการเปิดประชุมสภาฯ เพื่อให้สมาชิกสภาองค์การบริหารส่วนตำบลหาดยายได้พิจารณาเรื่องต่าง ๆ ตามระเบียบวาระการประชุม

ดังนั้น ทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ 2 ประจำปี 2๕60 และให้การประชุมสภาฯ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ.๒๕๔๘ (แก้ไขเพิ่มเติมถึง (ฉบับที่ ๒) พ.ศ.๒๕๕๔ อย่างถูกต้อง ฉะนั้นสภาองค์การบริหารส่วนตำบลหาดยาย จึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

 มี ส.อบต. หาดยาย เข้าประชุมทั้งหมด ๒5 ท่าน

 มี ส.อบต. หาดยาย ไม่เข้าประชุมทั้งหมด 2 ท่าน (ลา)

 มี ผู้เข้าร่วมประชุมทั้งหมด 7 ท่าน

 ๑. นายธเรวัชร อบแพทย์ นายก ฯ

 2. นายสฤษดิ์ เกิดเนตร รองนายก อบต.

 3. นายสุชีพ ดำสุทธิ์ รองนายก อบต.

 4. นายประเสริฐ ช่วยละแม เลขานุการนายก ฯ

 5. นายชยพล เรืองมณฑป จพง.ธุรการ (รับผิดชอบงานกิจการสภา)

 6. นายลิขิต ชัยยงวิทร พนง.บริษัท อัลฟา เอ็นเนอร์จี โฮลดิ้ง

 7. นายคฑายุทธ โรจนนิตย์ พนง.บริษัท อัลฟา เอ็นเนอร์จี โฮลดิ้ง

 เมื่อสมาชิกสภาองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่ เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียน บูชาพระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯ และสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ 2 ประจำปี ๒๕60 และบัดนี้มีสมาชิกองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ

๑.๑ เรื่อง ประกาศใช้ข้อบัญญัติ เรื่อง การกำจัดสิ่งปฏิกูลและมูลฝอย พ.ศ. 2559 ตามที่องค์การบริหารส่วนตำบลหาดยาย ได้ออกข้อบัญญัติ เรื่อง การกำจัดสิ่งปฏิกูลและมูลฝอย พ.ศ. 2559 เพื่อลงประกาศในราชกิจจานุเบกษา บัดนี้ สำนักเลขาธิการคณะรัฐมนตรีได้ดำเนินการประกาศเรื่อง

-2-

ดังกล่าว ในราชกิจจานุเบกษาฉบับทั่วไปและงานทั่วไป เล่ม 134 ตอนพิเศษ 128 ง วันที่ 9 พฤษภาคม 2560 จึงประกาศให้ทราบและแจ้งประชาชนทราบ

**ที่ประชุม** รับทราบ

๑.2 เรื่อง ประกาศใช้ข้อบัญญัติ เรื่อง การควบคุมการเลี้ยงสัตว์หรือปล่อยสัตว์ พ.ศ. 2559 ตามที่องค์การบริหารส่วนตำบลหาดยาย ได้ออกข้อบัญญัติ เรื่อง การควบคุมการเลี้ยงสัตว์หรือปล่อยสัตว์ พ.ศ. 2559 เพื่อลงประกาศในราชกิจจานุเบกษา บัดนี้ สำนักเลขาธิการคณะรัฐมนตรีได้ดำเนินการประกาศเรื่องดังกล่าว ในราชกิจจานุเบกษาฉบับทั่วไปและงานทั่วไป เล่ม 134 ตอนพิเศษ 87 ง วันที่ 23 มีนาคม 2560 จึงประกาศให้ทราบและแจ้งประชาชนทราบ

**ที่ประชุม** รับทราบ

ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย

๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สมัยสามัญ สมัยแรก ประจำปี ๒๕60 วันที่ 14 กุมภาพันธ์ 2560 ( คณะกรรมการตรวจรายงานการประชุมได้ตรวจรายงานการประชุมแล้ว )

ประธานสภา ฯ - มีสมาชิกสภาจะสอบถามหรือแก้ไขเพิ่มเติมขอเชิญครับ หากไม่มีใครขอแก้ไขเพิ่มเติม กระผมขอมติ รับรองรายงานการประชุมสมัยสามัญ สมัยแรก ประจำปี 2560 วันที่ 14 กุมภาพันธ์ 2560 ด้วยครับ

มติที่ประชุม เห็นชอบรับรอง ๒0 คน

 ไม่เห็นชอบ - คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

ระเบียบวาระที่ ๓ เรื่อง กระทู้ถาม

 ไม่มี

ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

 ไม่มี

ระเบียบวาระที่ 5 เรื่องที่เสนอใหม่ / เพื่อทราบ

 5.1 เรื่อง รายงานผลการติดตามประเมินผลแผนพัฒนา องค์การบริหารส่วนตำบลหาดยาย ประจำปีงบประมาณ 2560 รอบเดือน เมษายน (ระหว่างเดือนตุลาคม 2559 – มีนาคม 2560)

ประธานสภา ฯ ขอเชิญท่านนายก อบต.ชี้แจงครับ

นาย อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหาร

 ส่วนตำบลหาดยาย เรื่อง รายงานผลการติดตามประเมินผลแผนพัฒนา องค์การบริหารส่วนตำบลหาดยาย ประจำปีงบประมาณ 2560 รอบเดือน เมษายน (ระหว่างเดือนตุลาคม 2559 – มีนาคม 2560) ตามระเบียบกระทรวงมหาดไทย ว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 6 ข้อ 29 และระเบียบกระทรวงมหาดไทย ว่าด้วย การจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 และข้อ 14 ได้กำหนดให้มีการดำเนินการติดตามและประเมินผลแผนพัฒนาขององค์กรปกครองส่วนท้องถิ่น

-3-

 โดยคณะกรรมการติดตามและประเมินผลแผนพัฒนามีหน้าที่ดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและ

 ประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วัน รายงานผลและเสนอความเห็นดังกล่าว ตามรายละเอียดที่ได้จัดส่งให้กับสมาชิกสภาทุกท่านแล้วครับ

ประธานสภา ฯ - มีสมาชิกสภาจะสอบถามหรือไม่ครับ

**ที่ประชุม** รับทราบ

ประธานสภา ฯ5.2 เรื่อง ขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕60 จำนวน 2 รายการ (สำนักปลัด) เป็นการตั้งจ่ายขึ้นใหม่

 5.2.1 ประเภทครุภัณฑ์สำนักงาน ตั้งไว้ 8,500.- บาท ค่าจัดซื้อโต๊ะหมู่บูชา จำนวน 1 ชุด ขอเชิญท่านนายก อบต.ชี้แจงครับ

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหาร

 ส่วนตำบลหาดยาย เรื่อง ขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕60 จำนวน 2 รายการ (สำนักปลัด) เป็นการตั้งจ่ายขึ้นใหม่

 5.2.1 ประเภทครุภัณฑ์สำนักงาน ตั้งไว้ 8,500.- บาท แยกเป็น

 **เพื่อจ่ายเป็น**

 - ค่าจัดซื้อโต๊ะหมู่บูชา จำนวน 1 ชุด มีลักษณะเฉพาะสังเขปดังนี้

 1) ทำด้วยไม้สัก ความกว้างของโต๊ะหมู่ขนาด 9 นิ้ว

 2) มีฐานรองโต๊ะหมู่

 3) มีโต๊ะแท่นบูชา 9 ชิ้น

 (จัดซื้อตามราคามาตรฐานครุภัณฑ์ สำนักงบประมาณ มีนาคม 2560) ตั้งจ่ายจาก เงินอุดหนุนทั่วไป ปรากฏในแผนงานบริหารงานทั่วไป (00110) งานบริหารทั่วไป (00111) (อาศัยระเบียบกระทรวงมหาดไทย ว่าด้วย วิธีการงบประมาณของ อปท. พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543 ข้อ 27 รายละเอียดปรากฎตามบัญชีโอนงบประมาณรายจ่าย ฯ )

 จึงขอให้ท่านสมาชิกสภาทุกท่านได้พิจารณาและอนุมัติด้วยครับ

ประธานสภา ฯ - มีสมาชิกสภาจะสอบถามหรือไม่ครับ หากไม่มีขอมติว่าอนุมัติให้โอนงบประมาณรายจ่าย ประจำปีงบประมาณ พ.ศ. 2560 ค่าจัดซื้อโต๊ะหมู่บูชา จำนวน 1 ชุด หรือไม่

มติที่ประชุม อนุมัติให้โอนงบประมาณ ๒0 คน

 ไม่อนุมัติ - คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

-4-

ประธานสภา ฯเรื่อง ขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕60 5.2.2 ประเภทครุภัณฑ์ไฟฟ้าและวิทยุ ตั้งไว้ 84,400.- บาท แยกเป็น

 **เพื่อจ่ายเป็น**

 1. กล้องโทรทัศน์วงจรปิดชนิดเครือข่าย แบบมุมมองคงที่สำหรับติดตั้งภายในอาคาร (Indoor Fixed Network Camera) แบบที่ 1 ราคา 17,000 บาท จำนวน 3 ชุด เป็นเงิน 51,000.- บาท

 2. อุปกรณ์บันทึกภาพผ่านเครือข่าย (Network Video Recorder) แบบ 8 ช่อง ราคา 24,000 บาท จำนวน 1 ชุด

 3. อุปกรณ์กระจายสัญญาณแบบ PoE (PoE L2 Switch) ขนาด 8 ช่อง ราคา 9,400 บาท จำนวน 1 ชุด ขอเชิญท่านนายก อบต.ชี้แจงครับ

นายก อบต. - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหาร

 ส่วนตำบลหาดยาย เรื่อง ขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕60 (สำนักปลัด) เป็นการตั้งจ่ายขึ้นใหม่

 5.2.2 ประเภทครุภัณฑ์ไฟฟ้าและวิทยุ ตั้งไว้ 84,400.- บาท แยกเป็น

 **เพื่อจ่ายเป็น**

 1. กล้องโทรทัศน์วงจรปิดชนิดเครือข่าย แบบมุมมองคงที่สำหรับติดตั้งภายในอาคาร (Indoor Fixed Network Camera) แบบที่ 1 ราคา 17,000 บาท จำนวน 3 ชุด เป็นเงิน 51,000.- บาท

 **คุณลักษณะพื้นฐาน**

 - มีความละเอียดของภาพสูงสุดไม่น้อยกว่า 1,280x720 pixel หรือไม่น้อยกว่า 921,600 pixel

 - มี frame rate ไม่น้อยกว่า 25 ภาพต่อวินาที (frame per second)

 - มีความไวแสงน้อยสุด ไม่มากกว่า 0.3 LUX สำหรับการแสดงภาพสี (Color) และไม่มากกว่า 0.06 LUX สำหรับการแสดงภาพขาวดำ (Black/White)

 - มีขนาดตัวรับภาพ (Image Sensor) ไม่น้อยกว่า 1/3 นิ้ว

 - สามารถตรวจจับความเคลื่อนไหวอัตโนมัติ (Motion Detection) ได้

 - สามารถแสดงรายละเอียดของภาพที่มีความแตกต่างของแสงมาก (Wide Dynamic Range หรือ Super Dynamic Range) ได้

 - สามารถส่งสัญญาณภาพ (Streaming) ไปแสดงได้อย่างน้อย 2 แหล่ง

 - ได้รับมาตรฐาน Onvif (Open Network Video Interface Forum)

 - สามารถส่งสัญญาณภาพได้ตามมาตรฐาน H.264 เป็นอย่างน้อย

 - สามารถใช้งานตามมาตรฐาน IPv4 และ IPv6 ได้

 - มีช่องเชื่อมต่อระบบเครือข่าย (Network Interface) แบบ 10/100 Base-T หรือดีกว่า และสามารถทำงานได้ตามมาตรฐาน IEEE 802.3af หรือ IEEE 802.3at (Power over Ethernet) ในช่องเดียวกันได้

 - มีช่องสำหรับบันทึกข้อมูลลงหน่วยความจำแบบ SD Card หรือ MicroSD Card หรือ Mini SD Card

 -5-

 - ได้รับมาตรฐานด้านความปลอดภัยต่อผู้ใช้งาน

 - ผู้ผลิตต้องได้รับมาตรฐานด้านระบบการจัดการสิ่งแวดล้อม

 - ผู้ผลิตต้องได้รับมาตรฐานด้านการบริหารจัดการหรือบริหารงานที่มีคุณภาพ

 2. อุปกรณ์บันทึกภาพผ่านเครือข่าย (Network Video Recorder) แบบ 8 ช่อง ราคา 24,000 บาท จำนวน 1 ชุด

 **คุณลักษณะพื้นฐาน**

 - เป็นอุปกรณ์ที่ผลิตมาเพื่อบันทึกภาพจากกล้องโทรทัศน์วงจรปิดโดยเฉพาะ

 - สามารถบันทึกและบีบอัดภาพได้ตามมาตรฐาน MPEG4 หรือ H.264 หรือดีกว่า

 - มีช่องเชื่อมต่อระบบเครือข่าย (Network Interface) แบบ 10/100 Base-T หรือดีกว่า จำนวนไม่น้อยกว่า 1 ช่อง

 - สามารถบันทึกภาพและส่งภาพเพื่อแสดงผลที่ความละเอียดของภาพสูงสุดไม่น้อยกว่า 1,920x1,080 pixel หรือไม่น้อยกว่า 2,073,600 pixel

 - สามารถใช้งานกับมาตรฐาน HTTP, SMTP, “NTP หรือ SNTP”, TCP/IP ได้เป็นอย่างน้อย

 - สามารถติดตั้งหน่วยจัดเก็บข้อมูล (Hard Disk) จำนวนไม่น้อยกว่า 2 หน่วย

 - มีหน่วยจัดเก็บข้อมูลสำหรับกล้องวงจรปิดโดยเฉพาะ (Surveillance Hard Disk) ชนิด SATA ขนาดความจุรวมไม่น้อยกว่า 4TB

 - มีช่องเชื่อมต่อ (Interface) แบบ USB จำนวนไม่น้อยกว่า 2 ช่อง

 - สามารถใช้งานตามมาตรฐาน IPv4 และ IPv6 ได้

 - สามารถแสดงภาพที่บันทึกจากกล้องโทรทัศน์วงจรปิดผ่านระบบเครือข่ายได้

 - ผู้ผลิตต้องได้รับมาตรฐานด้านการบริหารจัดการหรือบริหารงานที่มีคุณภาพ

 3. อุปกรณ์กระจายสัญญาณแบบ PoE (PoE L2 Switch) ขนาด 8 ช่อง ราคา 9,400 บาท จำนวน 1 ชุด

 **คุณลักษณะพื้นฐาน**

 - มีลักษณะการทำงานไม่น้อยกว่า Layer 2 ของ OSI Model

 - มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือ ดีกว่า และสามารถทำงานได้ตามมาตรฐาน IEEE 802.3af หรือ IEEE 802.3at (Power over Ethernet) ในช่องเดียวกันได้ จำนวนไมน้อยกว่า 8 ช่อง

 - มีสัญญาณไฟแสดงสถานะของการทำงานช่องเชื่อมต่อระบบเครือข่ายทุกช่อง

 (จัดซื้อตามเกณฑ์ราคากลางและคุณลักษณะพื้นฐานของระบบกล้องโทรทัศน์วงจรปิดประจำปี พ.ศ.2559 ณ วันที่ 28 กันยายน 2559 เกณฑ์ราคากลางนี้เป็นราคาที่ไม่รวมค่าติดตั้งและวัสดุ/อุปกรณ์ที่เกี่ยวข้องอื่น ๆ เช่น สายสื่อสัญญาณต่าง ๆ หรือเสาติดตั้งกล้อง เป็นต้น ตั้งจ่ายจากเงินอุดหนุนทั่วไป ปรากฏในแผนงานบริหารงานทั่วไป (00110) งานบริหารทั่วไป (00111) (อาศัยระเบียบกระทรวงมหาดไทย ว่าด้วย วิธีการงบประมาณของ อปท. พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543 ข้อ 27 รายละเอียดปรากฎตามบัญชีโอนงบประมาณรายจ่าย ฯ )

 จึงขอให้ท่านสมาชิกสภาทุกท่านได้พิจารณาและอนุมัติด้วยครับ

เลขานุการสภา ฯ ขอฝากท่านนายก อบต.และคณะผู้บริหาร 2 เรื่องครับ เกี่ยวกับการติดตั้งระบบกล้องวงจรปิด

* การเพิ่มเติมกล้องวงจรปิด เนื่องจากถ้าดูตามเอกสารการขออนุมัติสภา ฯ เรื่องอุปกรณ์กระจายสัญญาณที่มีความสามารถติดตั้งกล้องได้ 8 ตัว ดังนั้นจึงฝากท่านนายก อบต.ให้จัดซื้อกล้องวงจรปิดติดตั้งเพิ่มเติม ถ้าหากมีงบประมาณในอนาคต

-6-

* เรื่องการกำหนดจุดการติดตั้งกล้องวงจรปิด (ตำแหน่งติดตั้งกล้อง) ขอให้ท่านนายก อบต.ให้ผู้ที่ควบคุมดูแลการใช้งานกำหนดจุดติดตั้งให้ครอบคลุมพื้นที่ อบตงหาดยาย และเป็นจุดที่สำคัญ

ประธานสภา ฯ - มีสมาชิกสภาจะสอบถามหรือไม่ครับ หากไม่มีขอมติว่าอนุมัติให้โอนงบประมาณรายจ่าย ประจำปีงบประมาณ พ.ศ. 2560 กล้องโทรทัศน์วงจรปิดชนิดเครือข่าย จำนวน 3 ชุด หรือไม่

มติที่ประชุม อนุมัติให้โอนงบประมาณ ๒0 คน

 ไม่อนุมัติ - คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

ประธานสภา ฯ 5.3 เรื่อง การขออนุญาตใช้อาคารสถานที่ราชการและครุภัณฑ์ต่าง ๆ ของศูนย์พัฒนา เด็กเล็กวัดหาดสำราญหลังเดิม เป็นที่ทำการสภาวัฒนธรรมตำบลหาดยาย ขอเชิญท่านนายก อบต.ครับ

นายก อบต. เนื่องจากได้มีหนังสือจากประธานสภาวัฒนธรรมตำบลหาดยาย นายวิทยา เกิดเนตร ลงวันที่ 13 มิถุนายน 2560 เรื่อง การขออนุญาตใช้อาคารสถานที่ราชการและครุภัณฑ์ต่าง ๆ ของศูนย์พัฒนา เด็กเล็กวัดหาดสำราญหลังเดิม เป็นที่ทำการสภาวัฒนธรรมตำบลหาดยาย ซึ่งจะต้องได้รับความเห็นชอบจากสภาองค์การบริหารส่วนตำบลหาดยาย จึงขอให้ท่านสมาชิกสภาพิจารณาครับ

ประธานสภา ฯ มีสมาชิกสภาจะสอบถามเพิ่มเติมหรือไม่ หากไม่มีกระผมขอมติว่าจะอนุญาตให้ใช้อาคารสถานที่ราชการและครุภัณฑ์ต่าง ๆ ของศูนย์พัฒนา เด็กเล็กวัดหาดสำราญหลังเดิม เป็นที่ทำการสภาวัฒนธรรมตำบลหาดยาย หรือไม่

มติที่ประชุม อนุมัติ ๒0 คน

 ไม่อนุมัติ - คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

ประธานสภา ฯ 5.4 เรื่อง การขอความเห็นชอบในการศึกษาความเป็นไปได้ เพื่อพัฒนาและก่อสร้างโครงการผลิตไฟฟ้าจากพลังงานลม ในพื้นที่หมู่ที่ 6 ตำบลหาดยาย ของบริษัท อัลฟา เอ็นเนอร์จี โฮลดิ้ง จำกัด และกระผมขอเพิ่มเติม จากการขอความเห็นในการศึกษาความเป็นไปได้ เพื่อพัฒนาและ

 ก่อสร้างโครงการผลิตไฟฟ้าพลังงานลม ในพื้นที่หมู่ที่ ๖ ตำบลหาดยาย เพิ่มหมู่ที่ ๑๐ ด้วย เนื่องจาก ทางบริษัท อัลฟาเอ็นเนอร์จี โฮลดิ้ง จำกัด ได้ยื่นเอกสารต่อสภาฯ แห่งนี้มีหมู่ที่ ๑๐ ด้วย

 ขอเชิญเจ้าหน้าที่บริษัท อัลฟาเอ็นเนอร์จี โฮลดิ้ง จำกัด ชี้แจงครับ ถ้าหากมีสมาชิกสภา ฯ ท่านใดมี อะไร ขอเชิญสอบถามได้ครับ

พนักงาน บริษัท อัลฟาฯ - กราบเรียนท่านประธานสภาฯ ที่เคารพ กระผมนายลิขิต ชัยยงวิทร พนักงาน บริษัท อัลฟาเอ็นนายลิขิต ชัยยงวิทร เนอร์จี โฮลดิ้ง จำกัด ขอกราบเรียนต่อท่านประธานสภาฯ ท่านนายกฯ คณะผู้บริหาร และสมาชิก สภาฯ ทุกท่าน เนื่องด้วย บริษัท อัลฟา เอ็นเนอร์จี โฮลดิ้ง จำกัด (“บริษัท”) เป็นบริษัทฯ ผู้พัฒนา ผลิตไฟฟ้าจากพลังงานทดแทนประกอบด้วย พลังงานลม พลังงานแสงอาทิตย์ พลังงานชีวมวล และ พลังงานน้ำ เป็นต้น โดยบริษัทฯ มีทีมงานที่มีประสบการณ์ และเป็นที่ปรึกษาด้านพลังงานทดแทน มีความประสงค์ที่จะขอเข้าทำการศึกษาความเป็นไปได้ในการพัฒนาผลิตไฟฟ้าจากพลังงานทดแทนใน พื้นที่ตำบลหาดยาย อำเภอหลังสวน จังหวัดชุมพร โดยเบื้องต้นจากการศึกษาพบว่าพื้นที่ดังกล่าวมี

-7-

 ความเหมาะสมในการพัฒนาและก่อสร้างโครงการการผลิตไฟฟ้าจากพลังงานลม และเพื่อให้การ ดำเนินการเป็นไปตามระเบียบ ขั้นตอน หลักเกณฑ์แห่งกฎหมายทั้งปวง บริษัทฯ จึงใคร่ขอมติ ความเห็นชอบสภาองค์การบริหารส่วนตำบลหาดยาย ในการเข้าดำเนินการศึกษาความเป็นไปได้

 โดยบริษัท จะขอเข้าดำเนินการสำรวจและติดตั้งเสาวัดศักยภาพลม เพื่อศึกษาศักยภาพลมในพื้นที่ ดังกล่าว ในตำแหน่งพื้นที่ที่แสดงรายละเอียดในแผนที่ (ดังรายละเอียดที่ปรากฏตามเอกสารส่งมา ด้วย 1) พร้อมดำเนินการขออนุญาตฯ ใช้ที่ดิน ต่อหน่วยงาน อาทิ กรมป่าไม้ สำนักงานการปฏิรูป ที่ดินจังหวัด และ/หรือหน่วยงานอื่นที่เกี่ยวข้องกับการอนุญาตใช้ที่ดิน เพื่อติดตั้งเสาวัดศักยภาพลม และพื้นที่ติดตั้งกังหันลม ในตำแหน่งพื้นที่ที่ปรากฏในแผนที่แสดงตำแหน่งติดตั้งเสาวัดศักยภาพลม

 และขอบเขตพื้นที่พัฒนาโครงการ (ดังรายละเอียดที่ปรากฏตามเอกสารส่งมาด้วย 1) รวมถึงการ ดำเนินการด้านใบอนุญาตด้านอื่น ๆ ที่เกี่ยวข้องกับการประกอบกิจการพลังงาน ตลอดจนการขอ ความเห็นชอบในการดำเนินการก่อสร้างโครงการผลิตไฟฟ้าพลังงานลมในพื้นที่ เพื่อให้โครงการ สามารถดำเนินการได้ตามขั้นตอนจนบรรลุวัตถุประสงค์ พร้อมกันนี้ บริษัทฯ ใคร่ขอจัดส่ง แผนการ ดำเนินงานพัฒนาและก่อสร้างโครงการผลิตไฟฟ้าจากพลังงานลม เพื่อเป็นข้อมูลประกอบในการชี้แจง การดำเนินงานของโครงการ ตั้งแต่ขั้นตอนการศึกษาศักยภาพความเป็นไปได้ จนถึงขั้นตอนจ่ายไฟฟ้า เข้าสู่ระบบให้กับการไฟฟ้า (ดังรายละเอียดตามเอกสารส่งมาด้วย 2) เพื่อให้ท่านรับทราบและเข้าใจ ถึงขั้นตอนการดำเนินโครงการ และบริษัทได้จัดเวทีชี้แจงข้อมูลโครงการ และรับฟังความคิดเห็นของ ผู้มีส่วนได้เสียในพื้นที่ดังกล่าวเป็นที่เรียบร้อยแล้ว โดยมีมติในที่ประชุมให้การสนับสนุนและยินยอม ให้บริษัทฯ ดำเนินการดังกล่าว (ดังรายละเอียดที่ปรากฏตามเอกสารส่งมาด้วย 3) ตามความที่บริษัท แจ้งขอมติความเห็นชอบจากองค์การบริหารส่วนตำบลหาดยาย ข้างต้นทั้งนี้ บริษัทฯ ใคร่ขอสรุป ประโยชน์จากการให้สนับสนุนโครงการผลิตไฟฟ้าจากพลังงานลม โดยมีสาระสำคัญ ดังนี้

 ประโยชน์ระดับชุมชนจะได้รับ

* ด้านสาธารณูปโภค เช่น การปรับปรุงทาง บริเวณพื้นที่โครงการให้มีการคมนาคมที่สะดวกขึ้น รวมถึงการสนับสนุนด้านสาธารณูปโภคด้านอื่น ๆ ที่จำเป็น เป็นต้น
* ด้านเศรษฐกิจ เช่น การจ้างงานในพื้นที่ เกิดเศรษฐกิจหมุนเวียนในพื้นที่ การพัฒนาเป็นแหล่งท่องเที่ยวในอนาคต เป็นต้น
* ด้านสังคมและความเป็นอยู่ เมื่อพื้นที่มีการพัฒนาด้านสาธารณูปโภค ด้านเศรษฐกิจที่ดิน ทำให้ชุมชนมีรายได้เพิ่มขึ้น ชีวิตความเป็นอยู่ที่ดีขึ้น
* กองทุนพัฒนาไฟฟ้า สำนักงานคณะกรรมการกำกับกิจการพลังงาน (กกพ.) ซึ่งบริษัทฯ มีหน้าที่ในการชำระเงินเข้ากองทุนของรัฐ เพื่อให้รัฐนำมาจัดสรรการพัฒนาในพื้นที่โครงการ ตามระเบียบที่กำหนด (ดังรายละเอียดที่ปรากฎตามเอกสารส่งมาด้วย 4)

 ประโยชน์ระดับประเทศจะได้รับ

* เป็นส่วนหนึ่งในการให้ความสนับสนุน พลังงานทดแทน ตามแผนพัฒนาพลังงานทดแทนและพลังงานทางเลือก ของกระทรวงพลังงาน ในการกำหนด

ให้ประเทศไทยมีพลังงานทดแทนและพลังงานทางเลือก ร้อยละ 20.11 ภายในปี 2579

* เป็นส่วนหนึ่งในการให้ ประเทศไทยลดการพึ่งพาแหล่งพลังงานเชื้อเพลิงจากต่างประเทศ ซึ่งจะสามารถเสริมสร้างความมั่นคงด้านพลังงานให้กับประเทศไทย

-8-

* ช่วยลดการปล่อยก๊าซคาร์บอนไดออกไซด์ และก๊าซเรือนกระจก ซึ่งเป็นสาเหตุทำให้ภาวะโลกร้อน

ในการนี้ บริษัทฯ จึงหวังเป็นอย่างยิ่งว่าจะได้รับความอนุเคราะห์จากท่านมา ณ ที่นี้ ในการพิจารณา มติสภาองค์การบริหารส่วนตำบลหาดยาย ให้ความเห็นชอบบริษัทในการดำเนินการศึกษาความ เป็นไปได้ เพื่อพัฒนาและก่อสร้างโครงการผลิตไฟฟ้าจากพลังงานลม ตามวัตถุประสงค์ที่แจ้งให้ท่าน ทราบในวรรคที่สอง ของหนังสือฉบับนี้ โดยแผนการดำเนินงานการพัฒนาและก่อสร้างโครงการจะ เป็นไปตามนโยบายที่กำหนดโดยภาครัฐ

อนึ่ง บริษัทฯ ขอสงวนสิทธิ์ในการโอนสิทธิและหน้าที่ที่ได้รับจากคำขอนี้ไปยังบริษัทลูก หรือบริษัทใน เครือที่จะมีการตั้งขึ้นเพื่อรับผิดชอบในการพัฒนาโครงการนี้ต่อไป โดยผู้รับโอนจะปฏิบัติตามเงื่อนไข ตามที่ได้รับมติความเห็นชอบทุกประการโดยพื้นที่ที่จะขออนุญาตติดตั้งเสาวัดแรงลม จุดที่ ๑. จะอยู่ ที่ หมู่ที่ ๑๐ ตำบลหาดยาย บริเวณโรงเรียนบ้านทับวัง โดยมีพื้นที่ คาบเกี่ยว ๓ ตำบล ๑. ตำบล หาดยาย ๒. ตำบลบ้านควน ๓. ตำบลปังหวาน ในส่วนของกระผม วันนี้มี ๓ เรื่องหลัก ๆ ที่จะขอ เรียนท่านนายกฯ และสมาชิกสภาๆ แห่งนี้ทราบ ๑. เรื่องขอความเห็นชอบการติดตั้งเสาวัดแรง แรงลม ๒. ขออนุญาตใช้พื้นที่ตำบลหาดยายเพื่อทำการติดตั้งเสาวัดแรงลม ในตำบลหาดยายเพื่อที่จะ เสนอหน่วยงานที่เกี่ยวข้องต่อไป ๓. ขออนุญาตใช้ห้องประชุมสภาฯ แห่งนี้ เพื่อจัดประชุม และ สัมมนาเกี่ยวกับการดำเนินโครงการในโอกาสต่อไป หากโครงการดังกล่าวได้รับการพิจารณาในครั้งนี้ ส่วนรายละเอียดเกี่ยวกับการดำเนินการติดตั้งเสาวัดศักยภาพลม เพื่อผลิตกระแสไฟฟ้านั้น จะอยู่ในเอกสารที่ได้แจกให้กับสมาชิกสภาฯ ทุกท่านแล้ว ต่อไป ขออนุญาตให้เจ้าหน้าที่อีกท่านได้ ชี้แจงรายละเอียดต่าง ๆ ครับ

พนักงาน บริษัท อัลฟาฯ - กราบเรียนท่านประธานสภาฯ ที่เคารพ กระผมนายคฑายุทธ โรจนนิตย์ พนักงาน บริษัท อัลฟานายคฑายุทธ โรจนนิตย์ เอ็นเนอร์จี โฮลดิ้ง จำกัด ขอกราบเรียนต่อท่านประธานสภาฯ ท่าน นายกฯ คณะผู้บริหาร และ สมาชิกสภาฯ ทุกท่านว่า หลักการทำงานของกังหันลมนั้น จะเปลี่ยนจากจากพลังงานลมเป็นพลังงาน กระแสไฟฟ้า จากการสำรวจในพื้นที่ ที่จะติดตั้งเสาวัดแรงลมนั้นทาง บริษัทพบว่าพื้นที่ส่วนใหญ่เป็น พื้นที่ป่าสงวน ทางบริษัท จะดำเนินการขออนุญาตจากหน่วยงานที่เกี่ยวข้องต่อไป และในการดำเนิน โครงการของบริษัท อัลฟาเอ็นเนอร์จี โฮลดิ้ง จำกัด มีแผนงานการดำเนินโครงการการผลิตไฟฟ้า จากพลังงานลมโดยสังเขป แบ่งเป็น 4 ระยะ ระยะที่ ๑ ช่วงศึกษาดูงานความเป็นไปได้โครงการ จะศึกษาในเรื่อง ระยะที่ ๒ ช่วงพัฒนาโครงการ ระยะที่ ๓ ช่วงก่อสร้าง ระยะที่ ๔ ช่วงดำเนินงาน คือ ช่วงจ่ายกระแสไฟฟ้า ซึ่งจะใช้เวลาทั้งหมด ๒๕ ปี และแผนงานทั้งหมดจะสามารถเปลี่ยนแปลง ได้ขึ้นอยู่กับนโยบายของรัฐฯ เสาวัดแรงลมจะมีลักษณะคล้ายกับเสาวิทยุ ประกอบไปด้วย อุปกรณ์วัดความเร็วลมและอุปกรณ์วัดทิศทางลม ส่วนระบบผลิตไฟฟ้าจากกังหัน จะประกอบไป ด้วย ๗ ขั้นตอน ตามเอกสารที่ให้แก่สมาชิกฯ กระแสไฟฟ้าที่ผลิตด้วยพลังงานลมจะเป็น พลังงานที่สะอาดไม่กระทบต่อสิ่งแวดล้อม แต่มีผลกระทบในเรื่องของเสียง เนื่องจากต้นกังหันมีความ สูงประมาณ ๑๒๐ เมตร ตัวใบพัดมีความกว้างประมาณ ๕๐ ถึง ๖๕ เมตร เพราะฉะนั้นขณะที่ ใบพัดหมุนจะมีเสียงดัง แต่ถ้าอยู่ห่างจากเสากังหันลม ประมาณ ๔๐๐ เมตร จะมีเสียงดังขนาด ตู้เย็น แต่ทางกฎหมายได้กำหนดไว้ว่า การสร้างเสากังหันลม นั้นจะต้องอยู่ห่างจากชุมชน 3 เท่าตัว ของต้นกังหันลม หรือประมาณห่างจากบ้านหลังสุดท้ายของชุมชนประมาณ ๕๐๐ เมตร และ

-9-

 ผลกระทบด้านเงากระพริบจากกังหันลม ที่เกิดจากแสงพระอาทิตย์กระทบกับใบพัดที่กำลังหมุนอยู่ แต่จะไม่มีผลกระทบต่อชุมชนเนื่องจาก ทางคณะกรรมการกิจการพลังงานดังกล่าวได้กำหนดกฎหมาย

 ว่า ให้ต้นกังหันลมอยู่ห่างจากบ้านหลังสุดท้าย ที่ประมาณ ๕๐๐ เมตร ถึง ๖๐๐ เมตร ดังนั้น จึงไม่เกิดปัญหาดังกล่าว แต่ในการก่อสร้างจริงทางวิศวกรรมจะศึกษาและออกแบบไม่ให้กระทบต่อ ชุมชน ส่วนประโยชน์ของทาง อบต.จะได้รับคือในเรื่องของภาษี ที่จะจัดสรรให้กับทาง อบต. ส่วน ประโยชน์ที่ชุมชนจะได้รับในพื้นที่ตั้งโครงการผลิตไฟฟ้าจากพลังงานลม จะมี ๕ ด้าน ๑ .ด้าน เศรษฐกิจ เช่น การจ้างงาน และพัฒนาอาชีพ การท่องเที่ยว ๒. ด้านสิ่งแวดล้อม สนับสนุนการปลูก ป่าลดการปล่อยก๊าซเรือนกระจก ๓. ด้านองค์กรและชุมชน เช่น ชุมชนตัวอย่างในการพัฒนา พลังงานทดแทน จัดตั้งศูนย์เรียนรู้ด้านพลังงานทดแทน พลังงานสะอาด สนับสนุนและผลักดันด้าน พลังงานทดแทนของประเทศ ๔.ด้านสาธารณูปโภค จะดูแลในเรื่อง ถนน แหล่งน้ำ ประปา และ แหล่งเก็บน้ำ เป็นต้น ๕. ด้านสังคม จะดูแลในเรื่อง การสนับสนุนการศึกษา และส่งเสริมด้านศาสนา

 ส่วนพื้นที่ที่จะดำเนินโครงการทั้งหมดอยู่ที่ ประมาณ ๓,๐๐๐ ไร่ ถึง ๖,๐๐๐ ไร่ และใช้พื้นที่ ติดตั้ง ต้นกังหัน หนึ่งต้น ประมาณ ๑ ไร่ แต่ทั้งนี้จะใช้กี่ไร่หรือกี่ต้นขึ้นอยู่กับว่าทางจะบริษัทดำเนิน ก่อสร้างพลังงานไฟฟ้ากี่เมกะวัตต์ ในพื้นที่ตำบลหาดยาย น่าอยู่ที่ประมาณ ๑๐ ต้น ด้านการ ชดเชยค่าเสียหายทั้งต้นผลการเกษตร และค่าที่ดิน หรือ อัตราค่ารบกวนสิทฺธิ์ ทางบริษัท อัลฟาเอ็น เนอร์จี โฮลดิ้ง จำกัด จะจ่ายให้กับเจ้าของที่ดินหรือผู้ที่เข้าไปใช้ประโยชน์ในที่ดินดังกล่าว ไม่ว่าจะ เป็นต้นไม้ พืชทางการเกษตร หรือสิ่งอื่นใด ส่วนรายละเอียด การชดเชยดังกล่าวและรายละเอียด อื่นๆ จะอยู่ในเอกสารของท่านสมาชิกสภาทุกท่านแล้วๆ หากมีสมาชิกสภาฯท่านใดจะสอบถามก็ขอ เชิญครับ กระผมขอชี้แจงเพียงเท่านี้ครับ

ประธานสภาฯ - ขอเชิญท่านนายกฯ ครับ

นายก อบต. - กราบเรียนท่านประธานสภาฯ ที่เคารพและสมาชิกสภาทุกท่าน กระผมนายธเรวัชร อบแพทย์ นายก อบต. หาดยาย จากการฟังคำชี้แจงของเจ้าหน้าที่ บริษัท อัลฟาเอ็นเนอร์จีโฮลดิ้ง จำกัด ในวันนี้ สมาชิกสภาฯ จะต้องพิจารณา สองขั้นตอน คือ ๑. การขอติดตั้งเสาวัดศักยภาพลม ๒. การ ขอใช้พื้นที่ในการศึกษาผลกระทบ โครงการผลิตไฟฟ้าจากพลังงานลมหลังจากการศึกษาผลกระทบ แล้วถ้าหาก บริษัท อัลฟาเอ็นเนอร์จี โฮลดิ้ง จำกัด ก็จะมาดำเนินการก่อสร้าง บริษัทอัลฟาเอ็นเนอร์ จี โฮลดิ้ง จะต้องมาขออนุมัติสภาฯ อีกครั้ง เพื่อขอใช้พื้นที่ในการดำเนินการโครงการและกระผม อยากทราบว่าเสาวัดศักยภาพลม มีความสูงกี่เมตร และใช้พื้นที่เท่าไหร่ในการก่อสร้างและจะทำการ สร้างกี่จุด ครับ

พนักงาน บริษัท อัลฟาฯ - กราบเรียนท่านประธานสภาฯที่เคารพ กระผม นายลิขิต ชัยยงวิทร พนังงาน

นายลิขิต ชัยยงวิทร บริษัท อัลฟาเอ็นเนอร์จี โฮลดิ้ง จำกัด ขอกราบเรียนต่อท่านประธานสภาฯ ท่าน นายกฯ คณะ ผู้บริหาร และสมาชิกสภาฯ ทุกท่าน บริษัท อัลฟาเอ็นเนอร์จี โฮลดิ้ง ได้ทำการอนุญาตกรมป่าไม้ ไว้ สองจุด คือ หมู่ที่ ๖ และหมู่ที่ ๑๐ ของตำบลหาดยาย ความสูงของเสาวัดศักยภาพลม ประมาณ ๑๒๐ เมตร ใช้พื้นที่ประมาณ ๑ ไร่กว่า โดยทางบริษัท อัลฟาฯ จะทำสัญญาเช่าปีต่อปี กับเจ้าของที่ดิน และทาง บริษัทอัลฟา ฯ จะจ่ายค่าต้นไม้ ค่าเสียหายให้ทั้งหมด จะใช้เวลาสำรวจ ประมาณ ๒ ถึง ๓ ปี หากพื้นที่ดังกล่าวมีแรงลมพอทางบริษัทก็จะดำเนินการในขั้นตอนต่อไป

-10-

เลขานายกฯ - กราบเรียนท่านประธานสภาฯที่เคารพและสมาชิกสภาทุกท่าน กระผมนายประเสริฐ ช่วยละแม เลขานายก อบต.หาดยาย กระผมอยากทราบว่า ทางบริษัท อัลฟาเอ็นเนอร์จี โฮลดิ้ง มีโครงการพาสมาชิกสภาฯ หรือผู้ที่เกี่ยวข้องในพื้นที่ไปศึกษาผลกระทบหรือดูงานในพื้นที่ดำเนิน โครงการมาแล้วหรือไม่ครับ

พนักงาน บริษัท อัลฟาฯ - กราบเรียนท่านประธานสภาฯที่เคารพ กระผมนายลิขิต ชัยยงวิทร พนังงาน

นายลิขิต ชัยยงวิทร บริษัท อัลฟาเอ็นเนอร์จี โฮลดิ้ง จำกัด ขอกราบเรียนต่อท่านประธานสภาฯ ท่าน นายกฯ คณะ ผู้บริหาร และสมาชิกสภาฯ ทุกท่าน เรื่องดังกล่าวบริษัท อัลฟาเอ็นเนอร์จี โฮลดิ้ง จำกัด ได้มี โครงการและมีงบประมาณที่จะให้ผู้นำในหมู่บ้าน เช่น กำนัน ผู้ใหญ่บ้านหรือ สมาชิก อบต. ได้ไป ศึกษาดูงานหากเป็นความต้องการของผู้นำหมู่บ้านครับ

สมาชิกสภาฯ -กราบเรียนท่านประธานสภาฯ ที่เคารพและสมาชิกสภาทุกท่าน กระผมนายณรงค์ จันทร์ศิริ

นายณรงค์ จันทร์ ศิริ สมาชิก อบต.หาดยาย หมู่ที่ ๓ กระผมขอเรียนสมาชิกสภาฯ ทุกท่าน กระผมขอเสนอให้ที่ประชุม สภาฯ แห่งนี้เลื่อนการลงมติ การพิจารณาขอใช้พื้นที่ในการติดตั้งเสาวัดศักยภาพลม ในพื้นที่ตำบล หาดยาย เนื่องจากทางผู้นำในที่ตำบลหาดยายและกระผมยังไม่มีข้อมูลเพียงพอในการพิจารณา โครงการดังกล่าวกระผมขอเวลาเพื่อศึกษารายเอียดเรื่องผลกระทบและประโยชน์ที่ประชาชนจะได้รับ จากการดำเนินโครงการก่อน ขอบขอบคุณครับ

ประธานสภาฯ - ตามที่ท่านณรงค์ จันทร์ศิริ สมาชิก อบต.หาดยาย หมู่ที่ ๓ ได้เสนอให้เลื่อนการลงมตินั้น อีกสักครู่กระผมจะขอมติ ว่าจะเลื่อนการลงมติดังกล่าวหรือไม่ แต่ตอนนี้กระผมขอให้สมาชิกได้ สอบถามรายละเอียดต่างๆ จากทางบริษัทก่อนครับ โดยเฉพาะเจ้าของพื้นที่ หมู่ที่ ๖ และหมู่ที่ ๑๐ ใครมีอะไรสอบถามขอเรียนเชิญครับ

สมาชิกสภาฯ - กราบเรียนท่านประธานสภาฯ ที่เคารพและสมาชิกสภาทุกท่าน กระผมนายนิคม มุขสุข

นายนิคม มุขสุข สมาชิก อบต.หาดยาย หมู่ที่ ๖ กระผมขอเรียนสมาชิกสภาฯ ทุกท่าน ว่าจากการที่บริษัท อัลฟา เอ็นเนอร์จี โฮลดิ้ง จำกัด ได้เข้าประชุมหมู่บ้านหมู่ที่ ๖ และ ๑๐ เพื่อทำประชามติของหมู่บ้าน ชาวบ้านได้ลงมติเห็นชอบให้ดำเนินโครงการดังกล่าวแล้ว ตามเอกสารที่ให้แก่สมาชิกสภาฯ ดังนั้น กระผมขอให้ท่านประธานสภาพิจารณาลงมติเห็นชอบโครงการดังกล่าวด้วยครับ

สมาชิกสภาฯ - กราบเรียนท่านประธานสภาฯ ที่เคารพและสมาชิกสภาทุกท่าน กระผมนายสันติสุข ภู่พยัคฆ์

นายสันติสุข ภู่พยัคฆ์ สมาชิก อบต.หาดยาย หมู่ที่ ๑๐ ขอเรียนต่อสมาชิกสภา ฯ ทุกท่านว่ากระผมมิได้เข้าร่วมประชุม หมู่บ้านในวันที่ ๙ ที่มีการทำประชาคมหมู่บ้าน จึงไม่ทราบรายละเอียดดังกล่าว ดังนั้นเรื่องของ การลงมติดังกล่าวแล้วแต่ท่านสมาชิกสภาฯ ครับ

สมาชิกสภาฯ - กราบเรียนท่านประธานสภา ฯ ที่เคารพและสมาชิกสภาทุกท่าน กระผมนายพันศักดิ์ พันธรัตน์ นายพันศักดิ์ พันธรัตน์ สมาชิก อบต.หาดยาย หมู่ที่ ๑๒ ขอเรียนสมาชิกสภาฯ ทุกท่านว่า ถ้าดูในเอกสารจะเห็นว่า ชาวบ้าน หมู่ที่ ๖ และหมู่ที่ ๑๐ จะเห็นชอบการดำเนินโครงการดังกล่าว และกระผมคิดว่า โครงการดังกล่าวเป็นประโยชน์แก่พี่น้องประชาชนมากกว่าเสียผลประโยชน์ เนื่องจากดูข้อมูลแล้ว ชาวบ้านจะไม่ได้รับผลกระทบจากโครงการผลิตไฟฟ้าพลังงานลม กระผมอยากทราบว่า ถ้าหาก บริษัท อัลฟาเอ็นเนอร์จี โฮลดิ้ง ได้ดำเนินการติดตั้งเสาวัดศักยภาพลมแล้ว ลมไม่เพียงพอต่อการ

-11-

 สร้างโครงการไฟฟ้าพลังงานลมทาง บริษัทฯ จะทำอย่างไรเพราะในสัญญาการดำเนินโครงการมี ค่าชดเชยที่ดินให้แก่ชาวบ้านครับ

พนักงาน บริษัท อัลฟาฯ - กราบเรียนท่านประธานสภาฯ ที่เคารพ กระผมนายลิขิต ชัยยงวิทร พนักงาน

นายลิขิต ชัยยงวิทร บริษัท อัลฟาเอ็นเนอร์จี โฮลดิ้ง จำกัด ขอกราบเรียนต่อท่านประธานสภาฯ ท่านนายกฯ คณะ ผู้บริหารและสมาชิกสภาฯ ทุกท่าน ว่าถ้าหากบริษัท อัลฟาเอ็นเนอร์จี โฮลดิ้ง จะเข้าทำการติดตั้ง เสาวัดศักยภาพลม ก็จะทำสัญญาชดเชยค่าเสียหายหรือสัญญาเช่าที่ดินเป็นสัญญาเบื้องต้น ดังนั้นจะ ไม่เกิดปัญหาถ้าหากติดตั้งเสาวัดศักยภาพลม แล้วไม่สามารถก่อสร้างกังหันลมผลิตไฟฟ้าได้ และอีก ประการถ้าบริษัท อัลฟาเอ็นเนอร์จี ได้ติดตั้งเสาวัดศักยภาพลม ส่วนใหญ่จะสามารถดำเนินโครงการ ได้ เพราะทางบริษัทฯ ได้ทำการสำรวจและมั่นใจว่าสามารถดำเนินโครงการได้และหลังจากหมด สัญญา ๒๕ ปี ทางบริษัทจะเปลี่ยนสัญญาใหม่ ทำข้อตกลงกันใหม่กับเจ้าของที่ดินหรือผู้ที่เกี่ยวข้อง ทั้งหมดครับ

ประธานสภาฯ - ใครมีอะไรสอบถามเพิ่มเติมอีกหรือไม่

ประธานสภาฯ - กระผมขอมติที่ประชุมว่าจะลงมติ เรื่อง การศึกษาความเป็นไปได้ เพื่อพัฒนาและก่อสร้าง โครงการผลิตไฟฟ้าจากพลังงานลม ในพื้นที่หมู่ที่ 6 และ หมู่ที่ 10 ตำบลหาดยาย พิจารณาลงมติ ในวันนี้เลยหรือไม่ โปรดยกมือครับ

มติที่ประชุม เห็บชอบพิจารณา - คน

 ไม่เห็นชอบ 20 คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

ประธานสภาฯ - กระผมขอมติที่ประชุมว่าที่ประชุมเห็นชอบให้เลื่อนการลงมติ เรื่อง การศึกษาความเป็นไปได้ เพื่อ พัฒนาและก่อสร้างโครงการผลิต ไฟฟ้าจากพลังงานลม ในพื้นที่หมู่ที่ 6 และหมู่ที่ 10 ตำบล หาดยาย โปรดยกมือครับ

มติที่ประชุม เห็นชอบเลื่อนพิจารณา 20 คน

 ไม่เห็นชอบ - คน

งดออกเสียง ๓ คน

ไม่เข้าประชุม 2 คน

 ผู้เข้าประชุมทั้งหมด ๒3 คน

จำนวนสมาชิกสภาฯ ทั้งหมด ๒5 คน

ประธานสภา ฯ - เป็นอันว่าที่ประชุมมีมติเป็นเอกฉันท์ให้เลื่อนการพิจารณา ระเบียบวาระการประชุมที่ 5.4 เรื่อง การขอความเห็นชอบในการศึกษาความเป็นไปได้ เพื่อพัฒนาและก่อสร้างโครงการผลิตไฟฟ้าจากพลังงานลม ในพื้นที่หมู่ที่ 6 และ หมู่ที่ 10 ตำบลหาดยาย ของบริษัท อัลฟา เอ็นเนอร์จี โฮลดิ้ง จำกัด เพื่อสมาชิกสภาได้ศึกษาข้อมูล ศึกษารายเอียดเรื่องผลกระทบและประโยชน์ที่ประชาชนจะได้รับ จากการดำเนินโครงการดังกล่าวก่อน

 -12-

ประธานสภาฯ - ระเบียบวาระที่ ๖ เรื่องอื่น (ถ้ามี)

* หากท่านใดมีอะไรขอเรียนเชิญครับ

รองนายกฯ - กราบเรียนท่านประธานสภาฯ ที่เคารพ กระผมนายสฤษดิ์ เกิดเนตร รองนายก อบต.

 หาดยาย กระผมขอแจ้งให้สมาชิกสภาฯ ทุกท่าน ทราบว่าขณะนี้งบประมาณที่จะดำเนินการก่อสร้าง สะพาน ของหมู่ที่ ๖ ตำบลหาดยาย โครงการดังกล่าวได้รับอนุมัติงบประมาณ ๖,๓๐๐,๐๐๐

 เรียบร้อยแล้ว เหลือแต่ขั้นตอนการจัดซื้อจัดจ้าง กระผมคาดว่าโครงการดังกล่าวจะเริ่มก่อสร้างในปี ๒๕๖๐ กระผมขอให้ทุกท่านช่วยชี้แจงให้ชาวบ้านทราบด้วย ขอขอบคุณครับ

รองนายกฯ - กราบเรียนท่านประธานสภาฯ ที่เคารพ กระผมนายสุชีพ ดำสุทธิ์ รองนายก อบต. หาดยาย

 กระผมมีเรื่องชี้แจงให้สมาชิกสภาฯ ทุกท่านทราบดังนี้ ๑. วันที่ ๖ ตุลาคม ๒๕๖๐ จะมีการจัดงาน ประเพณีแห่เรือยาว ส่วนกลางคืนจะมีการจัดพิธีสวดพระอภิธรรมบำเพ็ญ เพื่อถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช เรื่องที่ ๒ เรื่องการจัดงานประเพณีแข่งเรือยาว ของอำเภอหลังสวน ในปี ๒๕๖๐ งานแข่งเรือยาว จะจัดขึ้นในระหว่างวันที่ ๖- ๑๐ เดือน พฤศจิกายน หากมีการเปลี่ยนแปลงอย่างไรจะแจ้งให้สมาชิกสภาฯ ทุกท่าน ทราบในภายหลัง ขอขอบคุณครับ

ประธานสภาฯ - ใครมีอะไรขอเชิญครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายก อบต. หาดยาย

 กระผมขอเรียนต่อท่านประธานสภาฯ และสมาชิกสภาฯ ทุกท่านว่า เรื่องการจัดส่งเรือยาวเข้าทำการ แข่งขันที่สนามอำเภอหลังสวน ในปีนี้ กระผมขอให้คณะกรรมการและผู้จัดการเรือยาวของตำบล หาดยายได้ปรึกษาหารือกัน ว่าจะจัดส่งเรือยาวของตำบลหาดยายเข้าร่วมทำการแข่งขันหรือไม่ เพราะทาง อบต.จะได้เตรียมการในเรื่องของเงินอุดหนุน ที่จะต้องโอนให้กับสภาวัฒนธรรม ของตำบล หาดยายเป็นผู้ดูแล แต่โดยเฉพาะการจัดหาฝีพาย ถ้าหากไม่สามารถจัดหาฝีพายได้ก็ไม่สามารถจัดส่ง เรือยาวเข้าทำการแข่งขันได้ ถ้าหากไม่สามารถส่งเรือเข้าทำการแข่งขันได้ ทาง อบต. ก็ไม่ต้องโอน โอนงบประมาณที่ตั้งไว้ไปยังสภาวัฒนธรรม ขอขอบคุณครับ

เลขานุการนายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขานุการ

 นายก อบต. หาดยาย ขอเรียนต่อท่านประธานสภาฯ และสมาชิกสภาฯ ทุกท่านว่า ในปีนี้การส่งเรือ ยาวเข้าทำการแข่งขันที่สนามหลังสวน ฝีพายได้บอกกับกระผมว่า เรือยาวเทพประสาทพรจะต้องการ ซ่อมแซม จึงจะสามารถทำการแข่งขันได้ แต่ทาง อบต. ไม่มีงบประมาณที่จะอุดหนุนในการซ่อมเรือ ดังนั้น กระผมจึงขอหารือกับท่านสมาชิกว่า จะทำอย่างไรดีเพื่อที่จะหาเงินมาซ่อม ถ้าหากต้อง แข่งขัน และการหาผู้รับผิดชอบเกี่ยวกับการจัดการเรือยาวเพื่อไม่ให้เกิดปัญหาต่างๆ เกี่ยวกับการ จัดการเรือยาวของตำบลหาดยาย

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายก อบต. หาดยาย

 กระผมขอเรียนต่อท่านประธานสภาฯ และสมาชิกสภาฯ ทุกท่านว่า ในเรื่องของเรือยาวกระผมขอให้ ผู้ที่ดูแลเรือยาวของตำหาดยาย เป็นผู้จัดการเพราะมิใช่หน้าที่หลักของ อบต. ฉะนั้นเรื่องนี้ต้องคุยกัน หลาย ๆ ฝ่าย เมื่อได้ข้อสรุปจึงขออนุมัติงบประมาณจากทาง อบต. เพื่อแก้ไขปัญหาต่าง ๆ และ นำไปใช้จ่าย ทาง อบต. ยินดีให้คำปรึกษาและช่วยเหลือ เท่าที่ทำได้ ขอขอบคุณครับ

-13-

ประธานสภาฯ - ใครมีอะไรอีกหรือไม่ ขอเชิญครับ

สมาชิกสภาฯ - กราบเรียนท่านประธานสภาฯ ที่เคารพและสมาชิกสภาฯ ทุกท่าน กระผมนายณรงค์ จันทร์ศิริ นายณรงค์ จันทร์ศิริ สมาชิกสภา อบต. หาดยาย หมู่ที่ ๓ กระผมขอเรียนท่านประธานสภา ฯ ว่า ในเมื่อเราทราบแล้วว่า จะมีการแข่งขันเรือยาว ดังนั้นกระผมขอให้ท่านนายก ฯ ในฐานะตัวแทนตำบลหาดยาย ได้จัดให้มี การประชุมเรื่องดังกล่าวจะเป็นห้องประชุมที่ อบต. ก็ได้ ขอเรียนด้วยความเคารพ ขอขอบคุณครับ

ประธานสภาฯ - ใครมีอะไรอีกหรือไม่ ขอเชิญครับ ถ้าหากไม่มีกระผมขอปิดประชุมครับ

ปิดประชุม เวลา ๑๑.5๐ น.

ชื่อลง เลขานุการสภา อบต.

 ( นายคธาธร ไสสุวรรณ )

 ผู้จดบันทึกรายงานการประชุม

 ลงชื่อ ประธานสภา อบต.

 ( นายสยาม เที่ยงสุวรรณ )

 ผู้ตรวจรายงานการประชุมสภา ฯ